Wikiloc - Via Verda de la Val de Safan i Camí Natural de l'Ebre fins Riumar
Tortosa Turisme
Tortosa Turisme on Wikiloc
Via Verda de la Val de Safan i Camí Natural de l'Ebre fins Riumar on Wikiloc

Via Verda de la Val de Safan i Camí Natural de l'Ebre fins Riumar
Recorregut que agrupa la Via Verda de la Val de Safan i el tram final del Camí Natural del Ebre des de Tortosa fins Riumar.
Hi han diferents opcions alhora de programar l'activitat. Es pot fer en 2, 3 o 4 etapes depenent el nivell físic de cadascú.
- 2 etapes (100 km per dia) amb un nivell físic alt
1r dia: Puebla de Híjar fins Horta de Sant Joan (puja-baixa i la part última de baixada)
2n dia: Horta de Sant Joan fins Riumar (baixada fins Xerta i després pràcticament pla)
-3 etapes (65 km per dia) amb un nivell físic mitjà
1r dia: Puebla de Híjar fins Torre del Comte (puja-baixa)
2n dia: Torre del Comte fins Tortosa (pujada els 10 primers km, baixada fins Xerta i pla fins Tortosa).
3r dia: Tortosa fins Riumar (pla tot el recorregut)
-4 etapes (50 km per dia) amb un nivell físic mitjà-baix
1r dia: Puebla de Híjar fins Valdealgorfa (puja-baixa)
2n dia: Valdealgorfa fins Horta de Sant Joan (puja-baixa i l'última part de baixada)
3r dia: Horta de Sant Joan fins Tortosa (baixada fins Xerta i pla fins Tortosa)
4t dia: Tortosa fins Riumar ( pla tot el recorregut)
A part d'aquestes opcions, sempre tindren la possibilitat de gaudir la Via Verda de la Val de Safan al nosttre ritme per descobrir a fons les comarques del Baix Aragó i Terres de l'Ebre. Alguns dels punts més interresants que trobarem durant el recorregut són o que es troben a poca distància:
- Llacuna de la Estanca a Alcanyís al km 30 del itinerari
- Alcanyís al km 37 amb el seu castell coronant la ciutat
- Valdealgorfa al km 50 on es troba el túnel del equinoci de 2 km. Actualment es troba tallat, per posssibilitat d'ensorrament i s'ha desviat per un costat.
- Riu Matarranya al km 67, que creuarem per un pont
- Vallderoures al km 76, ens hem de separar uns 7 km de la Via Verda i on podrem veure el castell, l'església o el pont de pedra sobre el riu Matarranya.
- Cretes al km 78, ens hem de separar de la via verda uns 2 km per veure els seus carrerons que encisen.
- Arnes, al km 85 i a uns 6 km de la Via Verda. El poble és Conjunt Històric Artístic.
- Riu Algars i piscines naturals del Algars (abans de l'antiga Estació Arnes-Lledó) al km 85 de la via verda i on ens podrem refrescar els mesos més calurosos.
- Horta de Sant Joan al km 89 i situat a 2 km de la via verda. El poble és Conjunt Històric Artístic i es troba l'olivera del Parot, amb gairebé 2000 anys
- Olles de Bot al km 99 situades a 5 km de Bot i on ens podrem refrescar en les seves basses d'aigua transparent.
- Ermita de Sant Josep de Bot al km 99 situat a 2 km de Bot.
- Estrets del Canaletes a partir del km 102 que anirem observant durant uns 20 km.
- Mare de Déu de la Fontcalda al km 104 on es desviem uns 500 metres de la via verda. Allí es troba l'antic Santuari de la Fontcalda, la font de la Fontcalda que surt a 28 graus durant tot l'any i el riu Canaletes, on ens podem refrescar en els seus estrets de roca.
- Benifallet al km 113 trobem l'Antiga Estació de Benifallet. El poble de Benifallet es troba a 4 km de l'estació. Prop del poble (a uns 4 km) es troben les Coves Meravelles de Benifallet.
- Assut al km 119, petita resclosa on neixen els canals de la dreta i esquerra de l'Ebre.
- Xerta al km 120 on la via verda recorre els carrers del poble.
- Aldover al km 125 del recorregut i on podrem apropar-nos fins la platja fluvial.
- Tortosa al km 135 que és Conjunt Històric Artístic. Podrem observar el Castell de la Suda, la Catedral, Reials Col·legis, Call Jueu ... A Tortosa s'acaba la Via Verda de la Val de Safan i comença el tros final del Camí Natural de l'Ebre
- Torre de Font de Quinto al km 145 desviant-nos uns 500 metres a l'esquerra.
- Torre de l'Aldea al km 155 on veurem aquesta torre de defensa o la seva plaça de bous quadrada.
- Ecomuseu de Deltebre al km 165. Museu dels ecosistemes deltaics i un aquari amb peixos i amfibis
- Desembocadura de l'Ebre al km 180, final del riu Ebre
- Llacuna del Garxal al km 182, on podrem observar vegetació típica de salobrar i llacunes. En aquesta zona freqüenten diferents tipus d'ocells.
- Ebreterra al km 194. Centre d'Inspiració Turística i final del recorregut
Recomanem portar aigua i menjar durant el recorregut. També és molt important portar una llum frontal o llum per la bicicleta, ja que trobarem bastants túnels durant el recorregut. Molts estant iluminats, però sempre és millor tenir una llum a la bicicleta.
El desnivell que surt a wikiloc, no és real ja que hi han molts túnels que passen per sota de muntanyes i, al comptabilitzar els metres, fa com si puges i baixes. El desnivell positiu real serien uns 1000 metres i el negatiu uns 1300.